Diari Oficial de la Generalitat Valenciana


Sumari del DOGV 1396, del 05-10-1990 (1990/818899)

DECRET 156/1990, d'1 d'octubre, del Consell de la Generalitat Valenciana, pel qual queda aprovat l'emissió del programa de pagarés de la Generalitat Valenciana, per un import total de 20.000 milions de pessetes.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/10/01/156/dof/vci/html**

### Dades del document

Número de DOGV
:   1396

Data del DOGV
:   05-10-1990

Secció del DOGV
:   DISPOSICIONS GENERALS

Número del document
:   1990/818899


Data del document
:   01-10-1990

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 156/1990, d'1 d'octubre, del Consell de la Generalitat Valenciana, pel qual queda aprovada l'emissió del programa de pagarés de la Generalitat Valenciana, per un import total de 20.000 milions de pessetes.  
L?article 11 de la Llei 4/1990, de 31 de maig, de pressuposts de la Generalitat Valenciana per a 1990, autoritza el Govern Valencià perquè emeta deute públic o perquè concerte operacions de crèdit amb un import màxim de 07.138.011.826 de pessetes d'endeutament net, deduïda la variació neta d?actius financers, destinats al finançament de despeses d'inversió.  
Fent ús de l'autorització atorgada en la mencionada llei de pressuposts, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió que tingué lloc el dia 1 d'octubre de 1990,  
DECRETE:  
Article primer  
Fent ús de l'autorització que, segons l'article 11 de la Llei de pressuposts de la Generalitat Valenciana per a 1990, té el Govern Valencià, queda acordat de dur a terme un programa d'emissió de pagarés per un import màxim de 20.000 milions de pessetes, a fi de finançar diverses despeses d'inversió.  
Article segon  
Les condicions del programa d?emissions són les següents:  
Volum viu màxim de pagarés: el volum viu de pagarés, mentre siga en vigor el programa d'emissions, no podrà superar la xifra resultant de 20.000 milions de pessetes.  
Tipus d'emissió: al descompte.  
Tipus d'interés anual: el tipus d'interés se determinarà per subhasta entre les entitats financeres i les societats de valors.  
Venciment del programa d?emissions de pagarés: el venciment del programa d?emissions de pagarés de la Generalitat Valenciana serà, com a màxim, als quatre anys de la data de la primera emissió.  
Instrumentació: títols o anotacions en compte. Els títols podran ser fungibles segons que estableix el Decret 1128/1974, de 25 d'abril.  
Tractament fiscal: els rendiments en concepte d'interés estaran subjectes a la normativa legal vigent.  
Termini d'amortització: tres, sis o dotze mesos comptadors de la data d'emissió, ajustant sempre aquests terminis a les dates hàbils de venciment.  
Calendari d'emissions: la data d'emissió de pagarés de la Generalitat Valenciana serà cada un, dos o tres mesos, i podrà no convocar subhasta en alguna de les dates previstes en el calendari.  
Import de cada emissió: les emissions es realitzaran per trams.  
Liquiditat: els pagarés de la Generalitat Valenciana podran ser negociats en la Borsa de Valors de València, o bé en qualsevol altre mercat secundari organitzat.  
Article tercer  
1. La concreció del calendari d'emissions, tipus de convocatòries, els nominals que han de ser emesos, els terminis d'amortització triats, subscripció, liquiditat, condicions i d'altres característiques de cadascuna de les emissions seran desplegats per una ordre de la Conselleria d'Economia i Hisenda.  
2. La Direcció General d'Economia i Política Financera executarà el sistema de col·locació, els acords a què s'ha d?arribar amb les entitats financeres, les convocatòries i les resolucions de les subhastes que tinguen lloc dins del calendari previst.  
DISPOSICIO FINAL  
Queda autoritzat el Conseller d'Economia i Hisenda perquè prenga mesures i adopte les disposicions oportunes per al desplegament, eficàcia i execució d'aquest decret.  
València, 1 d'octubre de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI